Hyd Internet 112 Views jio phones
jio phones
ముంబయి: రిలయన్స్‌ రిటైల్‌ తన రెండో విడత జియోఫోన్‌ బుకింగ్‌ను దీపావళి తర్వాత ప్రారంభిస్తుందని అంచనా.  మొదటి విడత బుక్‌చేసిన ఆరు మిలియన్ల మొబైల్‌ ఫోన్ల పంపిణీ పూర్తిచేసి ఈ తర్వాత రెండో విడత ప్రారంభించేందుకు కసరత్తులుచేస్తోంది. అక్టోబరు చివరినుంచి లేదా నవంబరు మొదటి వారం నుంచి ప్రారంభించే యోచనలో ఉంది. మొదటి విడతలో సుమారు 6 మిలియన్ల 4జి ఫీచర్‌ ఫోన్లు బుక్‌ అయిన సంగతి తెలిసిందే వీటితోపాటుగానే కొత్తగా రిలయన్స్‌ జియో ఆన్‌దిగో వైఫైబాక్స్‌ను రూ.999కే దీపావళి సందర్భంగా అందిస్తున్నట్లు ప్రకటించింది. ఒకసారి మాత్రమే ధరావత్తు కింద రూ.1500 చెల్లించాలని,మూడేళ్ల తర్వాత ఈ మొత్తం వాపసు ఇవ్వడం జరుగుతుందని రిలయన్స్‌ ఛైర్మన్‌ముకేష్‌ అంబాని స్వయంగా ప్రకటించిన సంగతి తెలిసిందే. ఫోన్‌ కొనుగోలుదారులు రూ.500 మొదటి సంవత్సరంలో ఫోన్‌ వాపసు ఇస్తే వారికి చెల్లిస్తుంది. ఈ ఏడాదిలో వారు 1500 రూపాయల విలువైన రీఛార్జి  చేసుకుని ఉండాలి. రెండో ఏడాది అయితే కస్టమర్లు రూ.1000 పొందుతారు మూడో ఏడాది అయితే మొత్తం రూ.1500 పొందుతారు. నవరాత్రి పండుగ సందర్భంగానే రిలయన్స్‌ రిటైల్‌ జియో ఫోన్లను చిన్న పట్టణాల్లో ప్రారంభించింది.